smcproject/ml-wiki-sentences huggingface dataset:
അവലംബം ↑ കാണാതായ വാക്കുകൾ ↑ https://www.dcbooks.com/annukanda-kiliyude-mattu-by-azeem-thannimoodu-book-release.html%7Ctitle=അന്നുകണ്ട കിളിയുടെ മട്ട് ↑ [ https://keralabookstore.com/book/mindiyum-mindatheyum/20692/മിണ്ടിയും മിണ്ടാതെയും ↑ ↑ ↑ ↑ ↑ ↑ ↑ {{Cite web|url= https://newspaper.mathrubhumi.com/amp/news/kerala/kerala-1.7675245%7Ctitle=ഉള്ളൂർ%5Bപ്രവർത്തിക്കാത്ത+കണ്ണി%5D സ്മാരക പുരസ്കാരം(2023) ↑ {{Cite web|url= https://www.lnvmagazine.com/reportshidden/775-2022-06-15-09-00-11%7Ctitle=പൂർണ്ണ- ആർ രാമചന്ദ്രൻ സ്മാരക പുരസ്കാരം.(2023) ↑ {{Cite web|url= https://newspaper.mathrubhumi.com/amp/kollam/news/kollam-1.8586209%7Ctitle=ചാത്തന്നൂർ%5Bപ്രവർത്തിക്കാത്ത+കണ്ണി%5D മോഹൻ സ്മാരക പുരസ്കാരം(2023) ↑ {{Cite web|url= https://www.dcbooks.com/bcv-award.htm%7Ctitle=ബി സി വി സ്മാരക പുരസ്കാരം(2024) ↑ ↑
ആൻ ആർച്ചർ ഇംഗ്ലീഷ് വിലാസം https://ml.wikipedia.org/wiki/Anne_Archer
ആൻ ആർച്ചർ (ജനനം: ഓഗസ്റ്റ് 24, 1947) ഒരു അമേരിക്കൻ നടിയാണ്.
1987 ൽ പുറത്തിറങ്ങിയ ഫേറ്റൽ ആട്രാക്ഷൻ എന്ന ചിത്രത്തിലെ വേഷത്തിന്റെ പേരിൽ മികച്ച സഹനടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടിരുന്നു.
അവരുടെ മറ്റു ചിത്രങ്ങളിൽ പാരഡൈസ് അലയ് (1978), പാട്രിയോട്ട് ഗെയിംസ് (1992), ഷോർട്ട് കട്ട്സ് (1993), ക്ലിയർ ആൻഡ് പ്രസന്റ് ഡേഞ്ചർ (1994), ലല്ലബി (2014) എന്നിവ ഉൾപ്പെടുന്നു.
വേദിയിലെ മികച്ച പ്രകടനങ്ങളിൽ പ്രധാനമായവ 2001 ല് വെസ്റ്റ് എന്റ് പ്രൊഡക്ഷൻസ് അവതരിപ്പിച്ച ദ ഗ്രാജ്വേറ്റിലെ മിസ്സിസ് റോബിൻസൺ, 2014 ലെ എഡിൻബർഗ് ഫെസ്റ്റിവൽ ഫ്രിഞ്ചിൽ അവതരിപ്പിക്കപ്പെട്ട ദ ട്രയൽ ഓഫ്  ജെയ്ൻ ഫോണ്ടയിലെ ടൈറ്റിൽ  കഥാപാത്രം എന്നിവയാണ്.
ജോൺ ആർച്ചറിന്റേയും മാർജോറി ലോർഡിന്റേയും മകളായി കാലിഫോർണിയയിലെ ലോസ് ആഞ്ചലസിലാണ് ആൻ ആർച്ചർ ജനിച്ചത്.
ആനി ആർച്ചറുടെ ആദ്യ ടെലിവിഷൻ അരങ്ങേറ്റം 1970 ലെ മെൻ അറ്റ് ലാ എന്ന പരമ്പരയിലൂടെയായിരുന്നു.
1971 ൽ അവർ മിസ്സ് ഗോൾഡൻ ഗ്ലോബ് ആയി നാമനിർദ്ദേശം ചെയ്യപ്പെട്ടു.
"ദ ഹോണേഴ്സ്" (1972) ആയിരുന്നു അവർ അഭിനയിച്ച ആദ്യചലച്ചിത്രം.
ഇതിനേത്തുടർന്ന് ലൈഫ്ഗാർഡ് (1976) എന്ന ചിത്രത്തിലെ വേഷം അവതരിപ്പിച്ചു.
ഫേറ്റൽ ആട്രാക്ഷൻ (1987) എന്ന ചിത്രത്തിലെ ബേത്ത് ഗാലേഗർ എന്ന കഥാപാത്രത്തെ അവതരിപ്പിച്ചതിന്റെ പേരിൽ മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം ചെയ്യപ്പെട്ടിരുന്നു.
വിംബായ് മുതിൻഹിരി ഇംഗ്ലീഷ് വിലാസം https://ml.wikipedia.org/wiki/Vimbai_Mutinhiri
സിംബാബ്‌വെ നടിയും മോഡലും ടെലിവിഷൻ വ്യക്തിത്വവുമാണ് വിംബായ് മുതിൻ‌ഹിരി (ജനനം: 18 ഫെബ്രുവരി 1987).
സിംബാബ്‌വെയിലെ ഹരാരെയിലാണ് അവർ ജനിച്ചത്.
പക്ഷേ വളർന്നത് ബെൽഗ്രേഡ്, സെർബിയ, ദക്ഷിണാഫ്രിക്കയിലെ ജോഹന്നാസ്ബർഗ് എന്നിവിടങ്ങളിലാണ്.
2011-ൽ ബിഗ് ബ്രദർ ആഫ്രിക്ക ആംപ്ലിഫൈഡിൽ പങ്കെടുക്കുന്നതിന് മുമ്പ്, ദക്ഷിണാഫ്രിക്കയിൽ കേപ് ടൗൺ സർവകലാശാലയിൽ നിന്ന് രാഷ്ട്രീയം, തത്ത്വചിന്ത, സാമ്പത്തിക ശാസ്ത്രം എന്നിവയിൽ ബിരുദം നേടി.
സിംബാബ്‌വെ കാബിനറ്റ് മന്ത്രിമാരായ അംബ്രോസ് മുതിൻ‌ഹിരി, ട്രേസി മുതിൻ‌ഹിരി എന്നിവരുടെ നാല് മക്കളിൽ ഇളയവളാണ് വിംബായ്.
ഓക്സ്ഫോർഡിലെ സെന്റ് എഡ്വേർഡ്സ് സ്കൂളിലും അരുൺഡെൽ സ്കൂളിൽ നിന്നും വിദ്യാഭ്യാസം നേടുകയും യഥാക്രമം 2000, 2002 വർഷങ്ങളിൽ ബിരുദം നേടുകയും ചെയ്തു.
തുടർന്ന് കേപ് ടൗൺ സർവകലാശാലയിൽ നിന്ന് സോഷ്യൽ സയൻസ് പഠിക്കുകയും 2008-ൽ ബിരുദം നേടുകയും ചെയ്തു.
15 വയസ് പ്രായമു
2011-ൽ ബിഗ് ബ്രദർ ആഫ്രിക്ക സീസൺ 6 (ആംപ്ലിഫൈഡ്) ൽ വിംബായ് പങ്കെടുത്തു.
പ്രധാന ആഫ്രിക്കൻ പരിപാടികളിൽ അവർ ആതിഥേയത്വം വഹിച്ചു.
പ്രത്യേകിച്ച് നൈജീരിയയിലെ ലാഗോസിൽ നിന്ന് 54 രാജ്യങ്ങളിലേക്ക് ആദ്യമായി തത്സമയം പ്രക്ഷേപണം ചെയ്ത ആഫ്രിക്ക മാജിക് വ്യൂവർ ചോയ്സ് അവാർഡ് പരിപാടിയിലും അവർ ആതിഥേയത്വം വഹിച്ചിരുന്നു.
അവലംബം ↑ ↑ ↑ ↑ ↑ പുറംകണ്ണികൾ Official profile on Big Brother website
ഡ്രോവേഴ്സ് കേവ് ദേശീയോദ്യാനം
ഡ്രോവേഴ്സ് കേവ് ദേശീയോദ്യാനം പടിഞ്ഞാറൻ ആസ്ത്രേലിയയിലെ വീറ്റ്ബെൽറ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് .
ഇത് പെർത്തിൽ നിന്നും വടക്കു-പടിഞ്ഞാറായി 201 കിലോമീറ്റർ അകലെയാണ്.
പടിഞ്ഞാറൻ ദശയിൽ 6 കിലോമീറ്റർ അകലെയുള്ള ജൂറിയൻ ബേ ആണ് ഈ ദേശീയോദ്യാനത്തിന് ഏറ്റവും അടുത്തുള്ള പട്ടണം.
ഈ ദേശീയോദ്യാനത്തിൽ ചുണ്ണാമ്പുകല്ലുകൾ ഉണ്ട്.
ദേശീയോദ്യാനത്തിന്റെ അതിർത്തിയ്ക്കുള്ളിൽ സ്ഥിതിചെയ്യുന്ന അനേകം ഗുഹകളുമുണ്ട്.
പൊതുജനങ്ങളുടെ സുരക്ഷയ്ക്കും വാന്റലിസം തടയാനുമായി സന്ദർശകർക്ക് പ്രവേശിക്കാൻ കഴിയാത്ത വിധം അനേകം ഗുഹകളെ മറവുകൾ ഉപയോഗിച്ച് അടച്ചിട്ടുണ്ട്.
ഹേസ്റ്റിങ്സ്, മൂറ, ഓൾഡ് നദി, മിസ്റ്റിറി ഗുഹകൾ എന്നിവ ഈ ദേശീയോദ്യാനത്തിലുള്ള ചില ഗുഹകളാണ്.
ഫോസിലുകൾ ഉൾക്കൊള്ളുന്നതിനാൽ ഹേസ്റ്റിങ്സ് ഗുഹ പ്രശസ്തമാണ്.
വി. രാജേന്ദ്രബാബു ഇംഗ്ലീഷ് വിലാസം https://ml.wikipedia.org/wiki/V.
_Rajendrababu
കൊല്ലം കോർപ്പറേഷൻ മേയറായിരുന്നു അഡ്വ.
വി. രാജേന്ദ്രബാബു .
കൊല്ലം നഗരത്തിലെ സി.പി.ഐ.എം പ്രവർത്തകൻ കൂടിയാണ്.
ഒരു അഭിഭാഷകനും സാമൂഹ്യ പ്രവർത്തകനുമായ വി. രാജേന്ദ്രബാബു, 2015 നവംബർ 18ന് കൊല്ലം കോർപ്പറേഷന്റെ മേയറായി തിരഞ്ഞെടുക്കപ്പെട്ടു.
ഉളിയക്കോവിൽ സ്വദേശിയായ വി. രാജേന്ദ്രബാബു, നിലവിൽ ഉളിയക്കോവിൽ ഈസ്റ്റ് വാർഡിൽ നിന്നാണ് കൊല്ലം കോർപ്പറേഷനിലേക്ക് തിരഞ്ഞെടുക്കപ്പെട്ടത്.
കൊല്ലം മുനിസിപ്പൽ കോർപ്പറേഷന്റെ പബ്ലിക്ക് വർക്ക്സ് സ്റ്റാൻഡിങ് കമ്മിറ്റി അംഗം കൂടിയാണ്.
കോളേജ് പഠന കാലത്ത് സ്റ്റുഡന്റ്സ് ഫെഡറേഷൻ ഓഫ് ഇന്ത്യയുടെ പ്രവർത്തകനായിരുന്നു.
കേരള സർവകലാശാല യൂണിയന്റെ ചെയർമാനായും തിരഞ്ഞെടുക്കപ്പെട്ടിട്ടുണ്ട്.
കൊല്ലം മേയറായി
സി.പി.ഐ.എമ്മിന്റെ ഭരണത്തിലായിരുന്ന കൊല്ലം കോർപ്പറേഷന്റെ മേയറായിരുന്ന എൻ. പത്മലോചനന്റെ പിൻഗാമിയായി 2006 മാർച്ചിലാണ് ആദ്യമായി മേയറായി തിരഞ്ഞെടുക്കപ്പെടുന്നത്.
ഉളിയക്കോവിൽ ഈസ്റ്റ് വാർഡിനെ പ്രതിനിധീകരിച്ചായിരുന്നു അന്ന് കോർപ്പറേഷൻ അംഗമായത്.
2015 നവംബർ 18-ന് വീണ്ടും കൊല്ലം മേയറായി തിരഞ്ഞെടുക്കപ്പെട്ടു.
ആഫ്രിക്കൻ മുഷി ഇംഗ്ലീഷ് വിലാസം https://ml.wikipedia.org/wiki/Clarias_gariepinus
അഫ്രിക്കൻ ഭൂഖണ്ഡത്തിൽ കാണപ്പെടുന്ന ഒരു മത്സ്യമാണ് ആഫ്രിക്കൻ മുഷി .
ഇംഗ്ലീഷ് : Clarias gariepinus എന്നാണിതിന്റെ ശാസ്ത്രീയനാമം.
ആഫ്രിക്കൻ കാറ്റ് ഫിഷ് എന്നും ഇവ അറിയപ്പെടുന്നു.
ഇതിന് അന്തരീക്ഷ വായു ശ്വസിക്കാനുള്ള കഴിവുണ്ട്.
വളരെ പെട്ടെന്നുതന്നെ വളർന്ന് വളരെ ഉയർന്ന രീതിയിൽ പ്രജനനം നടത്തുന്ന ഇവ മത്സ്യകൃഷിക്കനുയോജ്യമായ ഒരിനമാണ്.
എന്നാൽ ഇതത്ര രുചികരമായ മത്സ്യമല്ലെന്ന്‌ അഭിപ്രായമുണ്ട്.
പലരും ഈ മത്സ്യം തീർത്തും രുചികരമല്ലെന്ന് ആരോപിക്കുന്നു.
അതിനാൽ ഈ മത്സ്യത്തിന് കേരളത്തിലെ വിപണിയിൽ ആവശ്യകത കുറവാണ്.
കേരളത്തിലെ ജലാശയങ്ങളിൽ ഒരു അധിനിവേശ ജീവിയായി കാണപ്പെടുന്ന ഇവ പല തനതു ജീവി വർഗ്ഗങ്ങൾക്കും തനതായ മത്സ്യങ്ങൾക്കും  പരിസ്ഥിതിക്കും ഭീഷണിയാണ്.
ആഫ്രിക്കൻ മുഷി പെറ്റുപെരുകി രുചികരമായ നാടൻ മത്സ്യങ്ങളെ ധാരാളമായി ഭക്ഷിക്കുകയും അങ്ങനെ അവയുടെ വംശ നാശത്തിന് കാരണമാകുകയും ചെയ്യുന്നു എന്ന്‌ വിദഗ്ദർ ചൂണ്ടിക്കാണിക്കുന്നു.
അതിനാൽ സർക്കാർ ഇവയെ വളർത്തുന്നത് നിരോധിച്ചിരിക്കുകയാണ്.
എന്നിരുന്നാലും നിയമം ലംഘിച്ചുകൊണ്ടു പലരും ഇവയെ വളർത്തുന്നതായി കണ്ടെത്തിയിട്ടുണ്ട്.
ആഫ്രിക്കൻ മുഷി പുഴകളിലും കായലുകളിലും മറ്റു ജലാശയങ്ങളിലും എത്തുന്നത് അപകടകരമാണ് എന്നാണ് വിദഗ്ദ മതം.
എന്നാൽ കേരളത്തിലെ പല ജലാശയങ്ങളിലും ഇവയുടെ സാന്നിധ്യം കാണാം.
സക്കർ മത്സ്യം സമാനമായ മറ്റൊരു അധിനിവേശ മത്സ്യമാണ്.
ചിത്രശാല Jumping upstream in a branch of the Sabie River, Kruger N.P. Specimen in Indonesia Young African catfish caught in the sewers of Rishon LeZion, Israel അവലംബങ്ങൾ
ചിറ്റുമല ശ്രീ ദുർഗ്ഗാദേവി ക്ഷേത്രം This article does not cite any sources .
Find sources: "ചിറ്റുമല ശ്രീ ദുർഗ്ഗാദേവി ക്ഷേത്രം" – news · newspapers · books · scholar · JSTOR ( 2025 മാർച്ച് ) ( Learn how and when to remove this message )
കൊല്ലം ജില്ലയിൽ കിഴക്കേ കല്ലട ഗ്രാമ പഞ്ചായത്തിൽ ചിറ്റുമല കുന്നിന് മുകളിൽ സ്ഥിതിചെയ്യുന്ന ഒരു പ്രധാനപ്പെട്ട ഭഗവതി ക്ഷേത്രമാണ് ചിറ്റുമല ശ്രീ ദുർഗ്ഗാദേവി ക്ഷേത്രം അഥവാ ചിറ്റുമല ശ്രീ ദുർഗ്ഗാ ഭഗവതി ക്ഷേത്രം .
ഹൈന്ദവ, ശാക്തേയ വിശ്വാസപ്രകാരം ജഗദീശ്വരിയും സാക്ഷാൽ ആദിപരാശക്തിയുമായ ദുർഗ്ഗാ ഭഗവതിയാണ് മുഖ്യ പ്രതിഷ്ഠ.
ചിറ്റുമല അമ്മ എന്ന്‌ ഇവിടുത്തെ ഭഗവതി അറിയപ്പെടുന്നു.
16 കരകളുടെ ദേശ ദൈവമാണ് ചിറ്റുമല അമ്മ എന്ന്‌ വിശ്വാസം.
മാർച്ച്‌ - ഏപ്രിൽ മാസങ്ങളിലായി അല്ലെങ്കിൽ മീനമാസത്തിലെ പൂരം നാളിൽ നടക്കുന്ന ഈ ക്ഷേത്രത്തിലെ ഗംഭീരമായ ഉത്സവം കാണാൻ ആയിരക്കണക്കിന് ആളുകളാണ് ചിറ്റുമലയിൽ  എത്തിച്ചേരുന്നത്.
വളരെ പ്രകൃതി രമണീയമായ ഒരു സ്ഥലത്താണ് ഈ പരാശക്തി ക്ഷേത്രം കുടികൊള്ളുന്നത്.
കേരള സർക്കാരിന് കീഴിൽ തിരുവിതാംകൂർ ദേവസ്വം ബോർഡ്‌ ആണ് ക്ഷേത്രഭരണം.
നവരാത്രി , തൃക്കാർത്തിക , ഇടവ ചോതി തുടങ്ങിയവയാണ് ഇവിടുത്തെ മറ്റു പ്രധാന ഉത്സവങ്ങൾ.
ചൊവ്വ, വെള്ളി, അമാവാസി, പൗർണമി, മലയാള മാസം ഒന്നാം തീയതി തുടങ്ങിയവ പ്രധാന ദിവസങ്ങൾ.
ആദിപരാശക്തിയായ ദുർഗ്ഗാ പരമേശ്വരിയാണ് മുഖ്യ പ്രതിഷ്ഠ.
വട്ട ശ്രീകോവിലിൽ ചതുർബാഹുവായ ഭഗവതി പ്രതിഷ്ഠയുടെ ദർശനം കിഴക്കോട്ടാണ്.
മഹാകാളി , മഹാലക്ഷ്മി , മഹാസരസ്വതി തുടങ്ങിയ 3 പ്രധാന ഭാവങ്ങളിലും ഭുവനേശ്വരി തുടങ്ങിയ ആദിപരാശക്തിയുടെ പ്രധാന ഭാവങ്ങളിലും സങ്കൽപ്പിക്കപ്പെടുന്നു.
ശാക്തേയ വിശ്വാസപ്രകാരം ജഗദീശ്വരിയായ ദുർഗ്ഗാ ഭഗവതി ഭക്തരെ ദുർഗതികളിൽ നിന്നും ദുഖങ്ങളിൽ നിന്നും ഭയത്തിൽ നിന്നും രക്ഷിക്കുന്നവൾ ആണെന്നും, പ്രപഞ്ചത്തിന്റെ സൃഷ്ടി സ്ഥിതി സംഹാരങ്ങൾ നിർവഹിക്കുന്നവൾ ആണെന്നും,  ഐശ്വര്യത്തെ പ്രദാനം ചെയ്യുന്നവൾ ആണെന്നും കാണാം.
ത്രിമൂർത്തികൾ ഭഗവതിയുടെ തൃഗുണങ്ങളിൽ നിന്നും ഉണ്ടായവരായി വിശ്വസിക്കപ്പെടുന്നു.
ദേവി മാഹാത്മ്യം, ദേവി ഭാഗവതം, ലളിത സഹസ്രനാമം തുടങ്ങിയവ ദേവിയുടെ വർണ്ണനകൾ അടങ്ങിയ ഗ്രന്ഥങ്ങളാണ്.
മഹാഗണപതി - ഭഗവതിയുടെ ശ്രീകോവിലിന്റെ തെക്കു വശത്തായി കാണപ്പെടുന്നു.
ശിവൻ (ദക്ഷിണാമൂർത്തി) - ഭഗവതിയുടെ ശ്രീകോവിലിന്റെ തെക്കു വശത്തായി ഗണപതിയോടൊപ്പം കാണപ്പെടുന്നു.
തെക്കോട്ടു ദർശനമായി ഇരിക്കുന്നതിനാൽ ദക്ഷിണാമൂർത്തി ശിവൻ എന്ന്‌ സങ്കല്പം.
അറിവിന്റെയും വിദ്യാഭ്യാസത്തിന്റെയും മൂർത്തിയാണ് ഇത്.
ശ്രീ പാർവ്വതി - ദുർഗ്ഗാദേവിയുടെ ശ്രീകോവിലിന്റെ പിന്നിലായി ശിവപത്നി ശ്രീ പാർവതി കുടികൊള്ളുന്നു.
ആരാധിച്ചാൽ ഇഷ്ടവിവാഹം,  നെടുമംഗല്യം എന്നിവ ഫലം എന്ന്‌ വിശ്വാസം.
ജലദുർഗ്ഗ - നാലമ്പലത്തിന് പിന്നിലായി കിഴക്ക് ദർശനത്തിൽ ജലദുർഗ്ഗാ പ്രതിഷ്ഠ കാണാം.
മേൽക്കൂരയില്ലാത്ത ശ്രീകോവിലിൽ മഴയും വെയിലും ഉൾപ്പെടെ പ്രകൃതി പ്രതിഭാസങ്ങൾ നേരിട്ട് ഏൽക്കുന്ന രീതിയിൽ ആണ് പ്രതിഷ്ഠ.
പ്രകൃതി ദേവി സങ്കല്പത്തിൽ ആണ് പ്രതിഷ്ഠ.
വേട്ടയ്ക്കൊരു മകൻ - ശിവപാർവതി പുത്ര സങ്കല്പത്തിലും അയ്യപ്പൻ , ധർമ്മ ശാസ്താവ് തുടങ്ങിയ ഭാവങ്ങളിലും ആരാധിക്കപ്പെടുന്നു.
ശനിയാഴ്ച പ്രധാനം.
ശ്രീ ഭദ്രകാളി - നാലമ്പലത്തിന് പുറത്ത് പടിഞ്ഞാറു ദർശനത്തിൽ ഭദ്രകാളി പ്രതിഷ്ഠ കാണാം.
പരാശക്തിയുടെ ഉഗ്രരൂപമായി ഇത് കണക്കാക്കപ്പെടുന്നു.
അരയാൽ - ബ്രഹ്മ, വിഷ്ണു, മഹേശ്വര സാന്നിധ്യമുള്ള  സാന്നിധ്യമുണ്ടെന്നു വിശ്വസിക്കപ്പെടുന്ന അരയാൽ വൃക്ഷം ക്ഷേത്രത്തിന് മുന്നിൽ കാണാം.
നാഗദൈവങ്ങൾ - കാവിൽ നാഗദൈവങ്ങളുടെ പ്രതിഷ്ഠ കാണാം.
നാഗരാജാവായ വാസുകി തുടങ്ങിയവർക്ക് പ്രതിഷ്ഠ ഉണ്ട്.
കൂടാതെ ബ്രഹ്മരക്ഷസ് , യോഗീശ്വരൻ, അപ്പൂപ്പൻ തുടങ്ങിയ പ്രതിഷ്ഠകളും ഇവിടെ കാണാം.
ഉത്സവം അഥവാ വിശേഷ ദിവസങ്ങൾ
* ഉത്സവം - മീന മാസത്തിലെ പൂരം നാളും പൗർണമിയും ചേർന്ന ദിവസം.
* നവരാത്രി ഉത്സവവും വിദ്യാരംഭവും
* ഇടവ ചോതി മഹോത്സവം
* വൃശ്ചിക മാസത്തിലെ തൃക്കാർത്തിക
* മണ്ഡല ചിറപ്പ്
* മലയാള മാസം ഒന്നാം തീയതി
* ചൊവ്വ, വെള്ളി, പൗർണമി, അമാവാസി ദിവസങ്ങൾ വിശ്വാസം, പുരാണം
ആദിപരാശക്തി, ജഗദംബ, സർവ്വേശ്വരി, ഭുവനേശ്വരി, മഹാമായ, ചണ്ഡിക, പ്രകൃതി എന്നെല്ലാം എന്നറിയപ്പെടുന്നത് ദുർഗ്ഗയാണ്.
പതിനാറ് കൈകൾ ഉള്ളതും, സിംഹത്തിന്റെ പുറത്ത് സഞ്ചരിക്കുന്നതും, തൃക്കണ്ണ്, കിരീടം, ചന്ദ്രക്കല, തൃശൂലം തുടങ്ങിയ ആയുധങ്ങൾ ധരിച്ചവളും, ശക്തിയുടെ പ്രതീകവുമായിട്ടാണ് ദുർഗ്ഗയെ കണക്കാക്കുന്നത്.
ശക്തി, വീര്യം, വിജയം, ഐശ്വര്യം എന്നിവയുടെ പ്രതീകമാണ് ദുർഗ.
ദു:ഖങ്ങളിൽ നിന്നും ദുർഗതികളിൽ നിന്നും  രക്ഷിക്കുന്നവളാകയാൽ ദേവിക്ക് ദുർഗ്ഗാ എന്നു നാമം ലഭിച്ചു എന്ന് ഒരു വിശ്വാസം.
മഹിഷാസുരൻ, ശുംഭനിശുംഭൻമാർ തുടങ്ങി അനേകം അസുരന്മാരെ ദുർഗ്ഗ വധിക്കുന്നതായി ദേവീ മാഹാത്മ്യത്തിൽ കാണാം.
അതിനാൽ മഹിഷാസുരമർദ്ദിനിയായും ആരാധിക്കപ്പെടുന്നു.
ഇത്തരത്തിൽ ശിവനു ചുറ്റും പത്ത് ദിശകളിൽ വർത്തിക്കുന്ന ശക്തിയുടെ പത്ത് ആവിഷ്കാരങ്ങളെയാണ് ദശമഹാവിദ്യയിലൂടെ വിവരിക്കുന്നത്.
കാളി, താര, ഭൈരവി, ഛിന്നമസ്ത, ഭുവനേശ്വരി, ബഗളാമുഖി, ധൂമാവതി, മാതംഗി, ശോഡശി അഥവാ ശ്രീവിദ്യ, മഹാലക്ഷ്മി (കമല) എന്നിവരാണ് ദശമഹാവിദ്യമാർ.
ഭഗവതി സേവ എന്നത് ദുർഗ്ഗാ ഭഗവതിയെ വൈകുന്നേരം പടിഞ്ഞോറാട്ട് തിരിഞ്ഞിരുന്ന് പൂജയ്ക്കുന്ന ചടങ്ങാണിത്.
സൗമ്യം - ശാന്തി ദുർഗ്ഗ ഉഗ്രം - വന ദുർഗ്ഗ, അഗ്നി ദുർഗ്ഗ അത്യുഗ്രം - ശൂലിനി ദുർഗ്ഗ (കാളി ഭാവം)
പ്രാചീന കാലത്തെ ഊർവരത ആരാധനയുടെ പിന്തുടർച്ച ആയാണ് ഭഗവതി പൂജ ആരംഭിച്ചത്.
കൊറിയൻ എയർ ഇംഗ്ലീഷ് വിലാസം https://ml.wikipedia.org/wiki/Korean_Air
കൊറിയൻ എയർ എന്ന പേരിൽ പ്രവർത്തിക്കുന്ന കൊറിയൻ എയർലൈൻസ് കോ.
ലിമിറ്റഡ്( ഹൻ‌ഗുൾ :대한항공) , വിമാനങ്ങളുടെ എണ്ണത്തിലും, അന്താരാഷ്ട്ര ലക്ഷ്യസ്ഥാനങ്ങളുടെ എണ്ണത്തിലും, അന്താരാഷ്ട്ര വിമാനങ്ങളുടെ എണ്ണത്തിലും ദക്ഷിണ കൊറിയയിലെ ഏറ്റവും വലിയ എയർലൈൻ ആണ്.
ഈ എയർലൈനിൻറെ ആസ്ഥാനം ദക്ഷിണ കൊറിയയിലെ സോൾ ആണ്
കൊറിയൻ എയറിൻറെ അന്താരാഷ്ട്ര യാത്രാ വിഭാഗവും അതിൻറെ കാർഗോ വിഭാഗവും ചേർന്നു 45 രാജ്യങ്ങളിലെ 130 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു, അതേ സമയം ആഭ്യന്തര വിഭാഗം 20 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു.
ഇഞ്ചിയോൺ അന്താരാഷ്‌ട്ര എയർപോർട്ടാണ് കൊറിയൻ എയറിൻറെ അന്താരാഷ്‌ട്ര ഹബ്.
ജിൻ എയർ കമ്പനിയുടെ മാതൃ സ്ഥാപനം കൊറിയൻ എയറാണ്, മാത്രമല്ല കൊറിയൻ എയർ സ്കൈടീമിൻറെ സ്ഥാപക അംഗംകൂടിയാണ്.
സ്റ്റാർ അല്ലയാൻസിനു പിന്നിൽ ലോകത്തെ ഏറ്റവും വലിയ രണ്ടാമത്തെ അല്ലയാൻസ് ഇപ്പോൾ സ്കൈടീമാണ്.
2012-ൽ ബിസിനസ്‌ ട്രാവലർ റീഡർസ് ഏഷ്യയിലെ ഏറ്റവും മികച്ച എയർലൈനായി തിരഞ്ഞെടുക്കപ്പെട്ടു.
ഇപ്പോൾ കൊറിയൻ എയർലൈൻസ് 2018 ശൈത്യകാല ഒളിമ്പിക്സിൻറെ ഔദ്യോഗിക സ്പോൺസറാണ്.
1946-ൽ സ്ഥാപിക്കപ്പെട്ട കൊറിയൻ നാഷണൽ എയർലൈനിനു പകരമായി, 1962-ൽ, കൊറിയൻ എയർ ലൈൻസ് എന്നാ പേരിൽ, ദക്ഷിണ കൊറിയൻ സർക്കാർ സ്ഥാപിച്ചതാണ് കൊറിയൻ എയർ.
മാർച്ച്‌ 1, 1969-ൽ ഹൻജിൻ ട്രാൻസ്പോർട്ട് ഗ്രൂപ്പ്‌ എയർലൈനിനെ ഏറ്റെടുത്തു.
ദീർഘദൂര ചരക്കു ഗതാഗതം 1971 ഏപ്രിൽ 1-നു ആരംഭിച്ചു, വൈകാതെ 1972 ഏപ്രിൽ 19-നു ലോസ് ആഞ്ചലസ് അന്താരാഷ്ട്ര എയർപോർട്ടിലേക്ക് ആദ്യ അന്താരാഷ്‌ട്ര യാത്രാ വിമാനവും ആരംഭിച്ചു.
1984 മാർച്ച്‌ 1-നു എയർലൈൻ പുതിയ ലോഗോയും കൊറിയൻ എയർ ലൈൻസ് എന്ന പേര് മാറ്റി കൊറിയൻ എയർ എന്നാക്കിമാറ്റി.
1980-കളിൽ കൊറിയൻ എയറിൻറെ പ്രധാന ഓഫീസ് സോളിലെ ജുന്ഗ്-ഗുവിലെ കെഎഎൽ ബിൽഡിംഗിൽ ആയിരുന്നു.
കൊറിയയിലെ കെറിഎക്സ് അതുവേഗ റെയിൽവേ ശൃംഖലയുമായി മത്സരിക്കാൻ വേണ്ടി ജിൻ എയർ എന്ന പേരിൽ ചെലവ് കുറഞ്ഞൊരു എയർലൈൻ ആരംഭിക്കുമെന്ന് 2007 ജൂൺ 5-നു കൊറിയൻ എയർ പറഞ്ഞു.
കൊറിയൻ എയറിൻറെ ചില വിമാനങ്ങൾ ജിൻ എയറിനു നൽകും എന്നും അവർ അറിയിച്ചു.
തുടർച്ചയായി അപകടങ്ങളുണ്ടായ 1990-കളിൽ മോശം അഭിപ്രായമുണ്ടായിരുന്നു എയർലൈൻ, 2009 ആയപ്പോഴേക്കും വളരെ പ്രശസ്തവും ജനപ്രിയവുമായി.
കോഡ്ഷെയറുകൾ ഉൾപ്പെടാതെ, 6 ഭൂഖണ്ഡങ്ങളിലെ 50 രാജ്യങ്ങളിലെ 114 അന്താരാഷ്‌ട്ര ലക്ഷ്യസ്ഥാനങ്ങളിലേക്ക് കൊറിയൻ എയർ ഇപ്പോൾ സർവീസ് നടത്തുന്നു.
എയർലൈനിൻറെ അന്താരാഷ്ട്ര ഹബ് ഇഞ്ചിയോണിലെ ഇഞ്ചിയോൺ അന്താരാഷ്‌ട്ര എയർപോർട്ട് ആണ്.
ബ്രിട്ടീഷ്‌ എയർവേസ്, ഡെൽറ്റ എയർ ലൈൻസ്, എമിരേറ്റ്സ്, എത്തിഹാദ് എയർവേസ്, സിങ്കപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, യുണൈറ്റഡ് എയർലൈൻസ് എന്നിവയുടെ കൂടെ മനുഷ്യവാസമുള്ള ആറു ഭൂഖണ്ഡങ്ങളിലേക്കും സർവീസ് നടത്തുന്ന ചുരുക്കം ചില എയർലൈനുകളിൽ കൊറിയൻ എയറും ഉൾപ്പെടുന്നു.
ടാരോം, മിഡിൽ ഈസ്റ്റ്‌ എയർലൈൻസ് എന്നിവയ്ക്കു പുറമേ സ്കൈടീമിലെ എല്ലാ അംഗങ്ങളുമായി കൊറിയൻ എയർ കോഡ്ഷെയർ ധാരണകളുണ്ട്.
അതിനു പുറമേ കോഡ്ഷെയർ ധാരണകളുള്ള മറ്റു എയർലൈനുകൾ ഇവയാണ്: എയറോഫ്ലോട്ട്, എയറോലെനിയാസ് അർജൻറീനാസ്, എയറോമെക്സികോ, എയർ കാലിൻ, എയർ യുറോപ, എയർ ഫ്രാൻസ്, എയർ തഹിതി ന്യൂ, അലാസ്ക എയർലൈൻസ്, അലിറ്റാലിയ, അമേരിക്കൻ എയർലൈൻസ്, അമേരിക്കൻ ഈഗിൾ, അറോറ, ചൈന എയർലൈൻസ്, ചൈന ഈസ്റ്റൺ എയർലൈൻസ്, ചൈന സതേൺ എയർലൈൻസ്, ചെക്ക് എയർലൈൻസ്, ഡെൽറ്റ എയർ എയർലൈൻസ്, എമിരേറ്റ്സ് എയർലൈൻസ്, എത്തിഹാദ് എയർവേസ്, ഗരുഡ ഇന്തോനേഷ്യ, ഗോൽ ട്രാൻസ്പോർട്ടസ് എയരോസ്, ഹൈനൻ എയർലൈൻസ്, ഹവായൻ എയർലൈൻസ്, ഐബേരിയ എയർലൈൻസ്, ജപ്പാൻ എയർലൈൻസ്, ജെറ്റ് എയർവേസ്, ജെറ്റ് ബ്ലൂ, ജിൻ എയർ, കെനിയ എയർവേസ്, കെഎൽഎം, എൽഎഎൻ എയർലൈൻസ്, എൽഎഎൻ പെറു, മലേഷ്യ എയർലൈൻസ്, എംഐഎടി മങ്കോളിയൻ എയർലൈൻസ്, മ്യാന്മാർ എയർവേസ് ഇന്റർനാഷണൽ, റോസ്സിയ എയർലൈൻസ്, സൗദിയ, ഷാങ്ങ്ഹായ് എയർലൈൻസ്, ടിഎഎം എയർലൈൻസ്, ഉസബെകിസ്ഥാൻ എയർവേസ്, യുഎസ് എയർവേസ്, വിയറ്റ്നാം എയർലൈൻസ്, വെസ്റ്റ്ജെറ്റ്, ശിയമൻ എയർലൈൻസ്.
അവലംബം 1 2 3 4 5 ↑ ↑ ↑ "World Airline Directory."
16 May 1981.
1444 .
↑ ↑ ↑ ↑ ↑ ↑ ↑ ↑ പുറത്തേക്കുള്ള കണ്ണികൾ Korean Air official website Korean Air (in Korean) (Archive) Morning Calm inflight magazine Korean Air Cargo Korean Air Aerospace Division Archived 2007-09-29 at the Wayback Machine Korean Air Channel Archived 2014-04-10 at the Wayback Machine - YouTube
ജീൻ വൈ. ജൂ
ജീൻ വൈ. ജൂ , എം.ഡി (ജനനം ഒക്ടോബർ 7: 1948 ഗ്രീൻവുഡ്, മിസിസിപ്പി ) യൂണിവേഴ്സിറ്റി ഓഫ് അയോവ കോളേജ് ഓഫ് മെഡിസിനിൽ ഒരു പ്രഫസറായിരുന്നു.
2010-ൽ അവർ വിരമിച്ചു.
ന്യൂകോംബ് കോളേജ്, തുലെയ്ൻ യൂണിവേഴ്സിറ്റി, ടുലെയ്ൻ യൂണിവേഴ്സിറ്റി സ്കൂൾ ഓഫ് മെഡിസിൻ എന്നിവിടങ്ങളിൽ നിന്ന് ജൂ ബയോളജിയിൽ ബിരുദം നേടി.
അയോവ സർവകലാശാലയിൽ, ജൂന്റെ ഗവേഷണം ഓട്ടോണമിക് നാഡീവ്യവസ്ഥയെയും തലച്ചോറിനെയും കേന്ദ്രീകരിച്ചായിരുന്നു.
പീഡനക്കേസ്
1964 ലെ പൗരാവകാശ നിയമത്തിന്റെ തലക്കെട്ട് VII ലിംഗ വിവേചനത്തിന്റെ അടിസ്ഥാനത്തിൽ ജൂ അയോവ യൂണിവേഴ്സിറ്റിക്കും റീജന്റ്സ് ബോർഡിനുമെതിരെ ഫെഡറൽ കോടതിയിൽ കേസ് നടത്തി.
തന്റെ ഡിപ്പാർട്ട്‌മെന്റ് ഹെഡുമായി ലൈംഗിക ബന്ധത്തിലേർപ്പെട്ടതായി തെറ്റായ കിംവദന്തികൾ ഉണ്ടെന്നും അത് പ്രതികൂലമായ തൊഴിൽ അന്തരീക്ഷത്തിൽ കലാശിച്ചുവെന്നും ജൂ വാദിച്ചു.
തന്നെ പൂർണ്ണ പ്രൊഫസറാക്കാത്തതിന്റെ കാരണവും അതായിരുന്നു എന്ന് അവർ വാദിച്ചു.
പത്തു വർഷമെടുത്ത അവരുടെ കേസ് അവർ വിജയിച്ചു.
അവരുടെ അനുഭവങ്ങൾ അയോവ വിമൻസ് ഫൗണ്ടേഷന്റെ സ്ഥാപക അംഗങ്ങളിൽ ഒരാളാകാൻ അവരെ പ്രചോദിപ്പിച്ചു.
യേൽ ലോ സ്കൂളിൽ അവരുടെ വിദ്യാർത്ഥികൾക്കായി ഉപയോഗിക്കുന്ന ആ കേസിന്റെ ഒരു കേസ് സ്റ്റഡി ഉണ്ട്.
"കാമ്പസിലെ സ്ത്രീകളുടെ നില മെച്ചപ്പെടുത്തുന്നതിൽ മികച്ച പരിശ്രമമോ നേട്ടമോ പ്രകടിപ്പിക്കുന്നവരെ" ആദരിക്കുന്നതിനായി 1992-ൽ യൂണിവേഴ്സിറ്റി ജീൻ ജൂവ് വിമൻസ് റൈറ്റ്സ് അവാർഡ് സ്ഥാപിച്ചു.
അയോവ വിമൻസ് ഹാൾ ഓഫ് ഫെയിമിന്റെ 2018-ലെ അംഗമാണ് ജൂ.
ജു വെൻജുൻ ഇംഗ്ലീഷ് വിലാസം https://ml.wikipedia.org/wiki/Ju_Wenjun
ചൈനക്കാരിയായ ലോകരണ്ടാം നമ്പർ വനിതാ ചെസ് താരവും ഇപ്പോഴത്തെ ലോകവനിതാ ചെസ് ചാമ്പ്യനുമാണ് ജു വെൻജുൻ (Ju Wenjun) ( ചൈനീസ് : 居文君 ; പിൻയിൻ : Jū Wénjūn ; ജനനം 31 ജനുവരി 1991) ഔദ്യോഗികജീവിതം
2004 ഡിസംബറിൽ ബെയ്റൂത്തിൽ നടന്ന ഏഷ്യൻ വുമൺസ് ചെസ്സ് ചാമ്പ്യൻഷിപ്പിൽ ജു വെൻജുൻ മൂന്നാം സ്ഥാനത്തെത്തിയിരുന്നു.
ഈ വിജയത്തിലൂടെ അവർ 2006 ലെ ആദ്യ വനിതാ ലോക ചെസ് ചാംപ്യൻഷിപ്പിൽ മത്സരിക്കാനുള്ള യോഗ്യത നേടി.
2008, 2010, 2012, 2015, 2017 എന്നീ വർഷങ്ങളിലും ഈ മത്സരത്തിൽ അവർ പങ്കെടുത്തിരുന്നു.
2010, 2014 വർഷങ്ങളിൽ വനിതാ ചൈനീസ് ചെസ്സ് ചാംപ്യൻഷിപ്പിൽ അവർ കിരീടം ചൂടിയിരുന്നു.
2011 ജൂലൈയിൽ വനിതകളുടെ നിലവിലുണ്ടായിരുന്ന ലോക ചാമ്പ്യൻ ഹൗ യിഫനെതിരെ പരാജയപ്പെടാത്ത 6½/9 പോയിന്റുകൾക്ക് ഹാങ്ഷൌ ഗ്രാൻഡ് മാസ്റ്റർ ചെസ് ടൂർണമെന്റ് നേടിയിരുന്നു.
2011 ഒക്ടോബറിൽ നാൽച്ചിക്കിലെ വേദിയിൽ നടന്ന ഫിഡെ വിമൻസ് ഗ്രാൻഡ് പ്രിക്സ് 2011-12 മത്സരത്തിൽ 7/11 പോയിന്റുകൾക്ക് സ്വദേശിയായ ഷാവോ ക്സിയുവിനു തൊട്ടു പിന്നിൽ രണ്ടാം സ്ഥാനം കരസ്ഥമാക്കിയിരുന്നു.
ഗ്രാന്റ്മാസ്റ്റർ ടൈറ്റിലിനു ആവശ്യമായ മാനദണ്ഡങ്ങൾക്കു മതിയായതിൽ മൂന്നാമത്തേതും അവസാനത്തേതുമായ പ്രകടനമായിരുന്നു അവരുടേത്.
എന്നിരുന്നാലും, മൂന്ന് മാനദണ്ഡങ്ങളിൽ ഒരെണ്ണത്തിൽ വിധികർത്താവിന്റെ ഒപ്പ് വിട്ടുപോയതിനാൽ ടൈറ്റിലിലേയ്ക്കു പരിഗണിക്കുന്നതിന് അവൾ അയോഗ്യയാക്കപ്പെട്ടു.
2014 ജൂൺ 18 മുതൽ ജൂലൈ 2 വരെ, ജോർജിയയിലെ ലോപ്പോട്ടയിൽനടന്ന ഫിഡെ വിമൻസ് ഗ്രാൻഡ് പ്രിക്സ് 2013-14 അഞ്ചാം ഘട്ടത്തിൽ, എലീന ഡാനിയേലിയനോടൊത്തുചേർന്ന് 7/11 സ്കോറിൽ രണ്ടാം സ്ഥാനത്ത് എത്തിയിരുന്നു.
ഇത് അവരുടെ നാലാമത്തെ ഗ്രാന്റ് മാസ്റ്റർ മാനദണ്ഡത്തെ അടയാളപ്പെടുത്തി.
2014 ഓഗസ്റ്റ് 24 മുതൽ സെപ്റ്റംബർ 7 വരെ ഷാർജയിൽ നടന്ന ഫിഡെ വിമൻസ് ഗ്രാന്റ് പ്രിക്സ് 2013-14 ആറാം ഘട്ടത്തിൽ അവർ ഹൗ യിഫനുമായി ചേർന്നുള്ള സംരംഭത്തിൽ 8.5 / 11 എന്ന മികച്ച ടൈബ്രേക്ക് സ്കോറിൽ സംയുക്ത പ്രഥമ സ്ഥാനം നേടി.
2014 നവംബറിൽ, റഷ്യയിലെ സോച്ചിയിൽ നടന്ന പ്രസിഡൻഷ്യൽ ബോർഡ് യോഗത്തിന്റെ നാലാം പാദത്തിൽ ഫിഡെ അവർക്ക് ഗ്രാന്റ് മാസ്റ്റർ പദവി നൽകി.
വിമൻസ് ഗ്രാന്റ് പ്രിക്സിൽ (ഓരോ സീരിസിൽനിന്നും ഒന്ന് എന്ന കണക്കിൽ) ലഭിച്ച മൂന്നു മാനദണ്ഡങ്ങളുൾപ്പെടെയുള്ള ആറ് മാനദണ്ഡങ്ങളോടെ പറക്കമുറ്റിയ ഒരു ഗ്രാന്റ് മാസ്റ്ററായ അവർ ചൈനയുടെ 31- ആമത് ഗ്രാൻഡ് മാസ്റ്ററും, ഈ ടൈറ്റിൽ ലഭിച്ച 31 ആമത്തെ വനിതയുമാണ്.
2014 ൽ വുക്സിയിൽ നടന്ന നാലാം ചൈന വിമൻ മാസ്റ്റേഴ്സ് ടൂർണമെന്റിൽ അവർ ലീ ടിൻജിജിയുമായി മാറ്റുരച്ചിരുന്നു.
അവലംബം പുറത്തേക്കുള്ള കണ്ണികൾ Ju Wenjun എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ju Wenjun chess games at 365Chess.com ജു വെൻജുൻ player profile at ChessGames.com Ju Wenjun team chess record at OlimpBase.org
ജെ.എൻ. ദീക്ഷിത് ഇംഗ്ലീഷ് വിലാസം https://ml.wikipedia.org/wiki/J.
N._Dixit
ഭാരത നയതന്ത്രജ്ഞനും വിദേശകാര്യ സെക്രട്ടറിയുമായിരുന്നു ജ്യോതീന്ദ്രനാഥ് ദീക്ഷിത് .
മലയാള സാഹിത്യകാരനായിരുന്ന മുൻഷി പരമുപിള്ളയുടേയും രത്നമയീദേവിയുടേയും പുത്രനായി മദ്രാസ്സിൽ ജനിച്ചു.
(ജനുവരി 8, 1936 – ജനുവരി 3, 2005 ).
ദീക്ഷിതിന്റെ പിതാവായ മുൻഷി പരമുപിള്ളയുമായുള്ള വിവാഹ ബന്ധം വേർപെടുത്തിയ ശേഷം രത്നമയീദേവി സ്വാതന്ത്ര്യ സമരസേനാനിയും പത്രപ്രവർത്തകനുമായ സീതാറാം ദീക്ഷിതിനെ വിവാഹം കഴിച്ചു.
ദീക്ഷിതിന്റെ ആദ്യകാല വിദ്യാഭ്യാസം ഡൽഹിയിലും രാജസ്ഥാനിലുമായാണ് പൂർത്തിയായത്, .
തുടർന്നു ഡൽഹി സർവ്വകലാശാലയിലും, ജവഹർലാൽ നെഹ്രു സർവകലാശാലയിലുമായി ബിരുദവും,ബിരുദാനന്തരബിരുദവും പൂർത്തിയാക്കി.
അന്താരാഷ്ട്ര നിയമവും,അന്താരാഷ്ട്ര ബന്ധങ്ങളുമായിരുന്നു അദ്ദേഹത്തിന്റെ പ്രധാന ഐച്ഛിക വിഷയങ്ങൾ.
1958ൽ ഇന്ത്യൻ വിദേശകാര്യ സർവ്വീസിൽ ചേർന്ന ദീക്ഷിത് ബംഗ്ലാദേശിലെ ആദ്യത്തെ ഭാരത നയതന്ത്രപ്രതിനിധി ആയിരുന്നു.
(1971–74).1985–89 കാലഘട്ടത്തിലെ ശ്രീലങ്കൻ ഹൈക്കമ്മീഷണറും, 1989–91 കാലത്തെ പാകിസ്താൻ ഹൈക്കമ്മീഷണറും ആയിരുന്നു ദീക്ഷിത്.
1991 മുതൽ 1994 വരെ വിദേശകാര്യവകുപ്പു സെക്രട്ടറിയായി.
സേവനത്തിൽ നിന്നു വിരമിച്ച ദീക്ഷിത് ദേശീയ സുരക്ഷാഉപദേഷ്ടാവുമായിരുന്നു.
പാകിസ്താനും ചൈനയുമായുള്ള ഉഭയകക്ഷിചർച്ചകളിൽ  ദീക്ഷിതിന്റെ പങ്ക് നിസ്തുലമായിരുന്നു.
2005 ൽ പദ്മവിഭൂഷൺ മരണാനന്തര ബഹുമതിയായി നൽകപ്പെട്ടു.
കൃതികൾ Self in Autumn , 1982 (collection of poems) Anatomy of a Flawed Inheritance: A Survey of Indo – Pak Relations 1970 – 94 , Konark Publishers, 1995 My South Block Years , UBS publishers, 1996 Assignment Colombo , Konark Publishers, 1997.
Across Borders: Fifty Years of India's Foreign Policy , PICUS Publishers.
Liberation and Beyond: Indo-Bangladesh Relations 1971-99 , Konark Publishers.
An Afghom: Diary-Zahir Shah to Taliban , Konark Publishers, 2000.
Indian Foreign Policies and its Neighbours , Gyan Books, New Delhi, 2001.
ISBN 81-212-0726-6 .
India’s Foreign Policy—challenge Of Terrorism Fashioning Interstate Equations , by Gyan Books, 2003.
ISBN 81-212-0785-1 External Affairs .
Roli Books, 2003.
ISBN 81-7436-264-9 .
Indian Foreign Service: History And Challenge .
Konark Publishers, 2005.
ISBN 81-220-0694-9 .
പുറം കണ്ണികൾ J.N. Dixit, Official biography Archived 2009-10-30 at the Wayback Machine Indian Embassy J. N. Dixit Columns at Outlook A Mission in Jaffna the Memories of War-Torn Jaffna അവലംബം
ജെനീവീവ് ന്നാജി ഇംഗ്ലീഷ് വിലാസം https://ml.wikipedia.org/wiki/Genevieve_Nnaji
ഒരു നൈജീരിയൻ നടിയും നിർമ്മാതാവും സംവിധായികയുമാണ് ജെനീവീവ് ന്നാജി (/ ˈnɑːdʒi /; ജനനം 3 മെയ് 1979).
2005-ൽ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് അവർ നേടി.
നോളിവുഡിന് നൽകിയ സംഭാവനകൾക്ക് നൈജീരിയൻ സർക്കാർ ഓർഡർ ഓഫ് ഫെഡറൽ റിപ്പബ്ലിക്കിലെ അംഗമായി അവരെ ആദരിച്ചു.
അവർ ആദ്യമായി സംവിധാനം ചെയ്ത നെറ്റ്ഫ്ലിക്സ് നിർമ്മിച്ച ചലച്ചിത്രമായ ലയൺഹാർട്ട് , ഓസ്കാർ അവാർഡിനായി സമർപ്പിച്ചിരുന്നു.
എന്നാൽ ഈ സിനിമയുടെ മിക്ക സംഭാഷണങ്ങളും ഇംഗ്ലീഷിലായതിനാൽ അയോഗ്യമാക്കപ്പെട്ടു.
നൈജീരിയയിലെ ഇമോ സ്റ്റേറ്റിലെ എംബെയ്‌സിൽ ജനിച്ച ന്നാജി ലാഗോസിലാണ് വളർന്നത്.
മാതാപിതാക്കളുടെ എട്ട് മക്കളിൽ നാലാമത്തേയാളായ അവർ ഒരു മധ്യവർഗ കുടുംബത്തിലാണ് വളർന്നത്.
അവരുടെ അച്ഛൻ എഞ്ചിനീയറും അമ്മ നഴ്സറി സ്കൂൾ അദ്ധ്യാപികയുമാണ്.
ലാഗോസ് സർവകലാശാലയിലേക്ക് മാറുന്നതിനുമുമ്പ് മെത്തഡിസ്റ്റ് ഗേൾസ് കോളേജിൽ (യാബ, ലാഗോസ്) ചേരുകയും അവിടെ ക്രിയേറ്റീവ് ആർട്‌സിൽ ബിരുദം നേടുകയും ചെയ്തു.
യൂണിവേഴ്‌സിറ്റിയിൽ പഠിക്കുമ്പോൾ നോളിവുഡിൽ അഭിനയ ജോലികൾക്കായി ഓഡിഷൻ ആരംഭിച്ചു.
എട്ടാമത്തെ വയസ്സിൽ അന്നത്തെ ജനപ്രിയ ടെലിവിഷൻ സോപ്പ് ഓപ്പറ റിപ്പിൾസിൽ ബാലനടിയായി ന്നാജി അഭിനയ ജീവിതം ആരംഭിച്ചു.
1998-ൽ, 19 ആം വയസ്സിൽ, നൈജീരിയൻ ചലച്ചിത്രമേഖലയിലേക്ക് മോസ്റ്റ് വാണ്ടഡ് എന്ന സിനിമയിലൂടെ പരിചയപ്പെടുത്തപ്പെട്ടു.
അവരുടെ തുടർന്നുള്ള സിനിമകളിൽ ലാസ്റ്റ് പാർട്ടി , മാർക്ക് ഓഫ് ദ ബീസ്റ്റ്, ഇജെലെ എന്നിവ ഉൾപ്പെടുന്നു.
2010-ൽ അവാർഡ് നേടിയ ഇജെ: ദി ജേണി എന്ന സിനിമയിലും അവർ അഭിനയിച്ചു.
ഇതിനകം ഇരുന്നൂറിലധികം നോളിവുഡ് സിനിമകളിൽ അവർ അഭിനയിച്ചിട്ടുണ്ട്.
2004-ൽ ഘാനയിൻ റെക്കോർഡ് ലേബലായ ഇകെബി റെക്കോർഡ്സുമായി ഒരു റെക്കോർഡിംഗ് കരാർ ഒപ്പിട്ട ന്നാജി തന്റെ ആദ്യ ആൽബം വൺ ലോഗോലോ ലൈൻ പുറത്തിറക്കി.
ആർ ബി , ഹിപ്-ഹോപ്പ് , അർബൻ മ്യൂസിക് എന്നിവയുടെ മിശ്രിതമാണിത്.
2004-ൽ, ലക്സിന്റെ മുഖം തിരയുന്നതിനായി മറ്റ് സെലിബ്രിറ്റികളുമായി മത്സരിച്ചതിന് ശേഷം ഏറ്റവും കൂടുതൽ വോട്ടുകൾ നേടിയത് ജെനീവീവ് ന്നാജി ആയിരുന്നു.
2005-ൽ, ഒരു പ്രധാന വേഷത്തിലെ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് (AMAA) നേടുകയും അവാർഡ് നേടിയ ആദ്യത്തെ അഭിനേത്രിയാകുകയും ചെയ്തു.
Genevieve at an event in 2009
2009-ലെ കണക്കനുസരിച്ച്, നോളിവുഡിലെ ഏറ്റവും മികച്ച പ്രതിഫലം വാങ്ങുന്ന വനിതാ നടിമാരിൽ ഒരാളാണ് ന്നാജി.
നൈജീരിയൻ സിനിമാ വ്യവസായത്തിന് അവർ നൽകിയ സംഭാവനകൾ കണക്കാക്കി 2001-ലെ മികച്ച നടിക്കുള്ള സിറ്റി പീപ്പിൾസ് അവാർഡ് നേടുന്ന ആദ്യ നടിയായി അവർ മാറി.
2003-ൽ നൈജീരിയയിലെ സെൻസർ ബോർഡ് മികച്ച നടിക്കുള്ള പുരസ്കാരം നല്കിയ ആദ്യ നടി കൂടിയായിരുന്നു അവർ.
2009-ൽ ഓപ്ര വിൻഫ്രി അവരെ ജൂലിയ റോബർട്ട്സ് ഓഫ് ആഫ്രിക്ക എന്ന് വിളിച്ചിരുന്നു.
2015 നവംബറിൽ, ന്നാജി തന്റെ ആദ്യ സിനിമ റോഡ് ടു യേസ്റ്റർഡേ നിർമ്മിച്ചു.
പിന്നീട് ഈ ചിത്രം 2016 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ മികച്ച-മൂവി ഓവറോൾ-വെസ്റ്റ് ആഫ്രിക്ക ആയി തെരഞ്ഞെടുത്തു.
2018 സെപ്റ്റംബർ 7 ന്, അവരുടെ സംവിധായക അരങ്ങേറ്റം ലയൺഹാർട്ട് എന്ന ചിത്രമായിരുന്നു.
ഇത് നൈജീരിയയിൽ നിന്നുള്ള ആദ്യത്തെ നെറ്റ്ഫ്ലിക്സ് ചിത്രമായി മാറി.
കേറ്റ് ബെക്കിൻസാലെ , ഡാംസൺ ഇഡ്രിസ് , ഗുഗു എംബാത്ത-റോ എന്നിവരോടൊപ്പം ന്നാജി അഭിനയിച്ച ഫാർമിംഗ് ചിത്രത്തിനൊപ്പം 2018 ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ ഈ സിനിമയുടെ പ്രഥമപ്രദർശനം ഉണ്ടായിരുന്നു.
ജെനീവീവ് ന്നാജി വളരെ ശക്തയായ പെൺകുട്ടിയും വനിതാ പ്രവർത്തകയുമാണ്.
അവർ നൈജീരിയൻ പെൺകുട്ടികൾക്കായി വാദിക്കുന്നു പെൺകുട്ടികളുടെ നേരത്തേയുള്ള വിവാഹങ്ങൾക്ക് അവർ എതിരാണ്.
സമൂഹത്തിൽ സ്ത്രീകളെ ദുരുപയോഗം ചെയ്യുന്നതിനെതിരെ അവർ ശക്തമാണ്.
താൻ സാമൂഹ്യനീതിയുടെ ശക്തമായ വക്താവാണെന്ന് ജെനീവീവ് പറയുന്നു.
കൂടാതെ, ജെനീവീവ് ന്നാജി ശക്തമായ ഫെമിനിസ്റ്റാണ്.
മോഡലിംഗ് Genevieve in a Model's pose
പ്രോന്റോ (പാനീയം), ഓമോ ഡിറ്റർജന്റ് എന്നിവ ഉൾപ്പെടുന്ന നിരവധി പരസ്യങ്ങളിൽ ന്നാജി അവതരിപ്പിച്ചിട്ടുണ്ട്.
2004-ൽ, വളരെ ലാഭകരമായ സ്പോൺസർഷിപ്പ് ഇടപാടിൽ നൈജീരിയയിലെ "ഫെയ്സ് ഓഫ് ലക്സ് " ആയിരുന്നു.
2008-ൽ നാനാജി "സെന്റ് ജെനീവീവ്" എന്ന വസ്ത്രവിപണി ആരംഭിക്കുകയും അതിന്റെ വരുമാനം ചാരിറ്റിക്ക് സംഭാവനയായി നൽകുകയും ചെയ്യുന്നു.
2010 മെയ് മാസത്തിൽ നൈജീരിയയിലെ ഔദ്യോഗിക "ഫെയ്‌സ് ഓഫ് എം‌യുഡി " ആയി നിയമിക്കപ്പെട്ടു.
2001-ലെ മികച്ച നടിക്കുള്ള സിറ്റി പീപ്പിൾ അവാർഡും 2005-ലെ ആഫ്രിക്ക മൂവി അക്കാദമി അവാർഡും ഉൾപ്പെടെ നിരവധി അവാർഡുകളും നോമിനേഷനുകളും ന്നാജിക്ക് ലഭിച്ചിട്ടുണ്ട്.